**খুশকি** ত্বকের বিশেষ একটি অবস্থাকে বুঝায়, যা মূলত মাথার খুলিতে বেশি দেখা যায়। এতে চর্মরেণু মাথার ত্বক থেকে আঁশের মত উঠে উঠে আসে, এবং ঝরে পড়ে। খুশকি আত্মসম্মানের এমনকি সামাজিক সমস্যাও তৈরী করতে পারে। এ অবস্থার আরও ভয়াবহ রূপ হলো সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থা।

খুশকির স্পষ্ট কোন কারণ জানা না গেলেও, ধারণা করা হয় জিনগত ও পরিবেশগত কারণে খুশকি হতে পারে। শীতকালে যেটা আরও বাড়ার সম্ভাবনা থাকে। খুশকির পেছনে কারণ হিশেবে অপরিচ্ছন্নতাকে দায়ী করা হলেও, মূলত তার সাথে এর সম্পর্ক নেই।  ত্বকের কোষের মাত্রাতিরিক্ত বৃদ্ধির কারণে খুশকি হয়ে থাকে। লক্ষণের উপর ভিত্তি করে খুশকির রোগনির্ণয় ও চিকিৎসা করা হয়।

খুশকির কোন সাধারন প্রতিকার নেই।  অ্যান্টিফাংগাল ক্রিম বা স্যালিসিলিক অ্যাসিড ব্যবহার করে অবস্থার কিছুটা উন্নতি হতে পারে। প্রাপ্তবয়স্কদের অর্ধেকই এ অবস্থার স্বীকার, যেখানে মহিলাদের চেয়ে পুরুষদের মধ্যে আক্রান্তর হার বেশি।  পৃথিবীর প্রায় সব জায়গার লোকই খুশকিতে আক্রান্ত হয়।

কারণ
----

অনেক কারণেই খুশকি হতে পারে। খুশকির সবচেয়ে সাধারণ কারণ বলা যেতে পারে সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থাকে।

এক ধরনের ছত্রাক আছে যার নাম মেলাসেজিয়া। সব প্রাপ্তবয়স্ক মানুষের মাথার খুলিতেই এই মেলাসেজিয়া ছত্রাক থাকে। মেলাসেজিয়া নতুন ত্বক কোষ জন্মাতে সহায়তা করে। কিন্তু ত্বকে ময়লা জমে তেল চিটচিটে অবস্থার মধ্যে এই ছত্রাক বিপদে ফেলতে পারে। এ অবস্থায় জন্মানো অতিরিক্ত ত্বক কোষগুলো মরে যায় এবং ঝরে পড়ে। মাথা থেকে ঝরে পড়া সাদা-হলদে খুশকি আসলে আমাদের ত্বকের মৃত কোষ। তবে, মাথা ছাড়াও বাহুমূল, ঊরুসন্ধিসহ শরীরের অন্যত্রও খুশকি হতে পারে।

এ ছাড়া শুষ্ক ত্বকও খুশকির একটা সাধারণ কারণ। শুষ্ক ত্বকের ছোট ছোট মৃত কোষ খুশকি তৈরিতে সহায়তা করে। মাথা ছাড়াও শরীরের অন্যত্রও শুষ্ক ত্বকের নমুনা দেখা যাবে।

লক্ষণ
-----

Severe dryness of scalp resulting in Dandruff.খুশকির সচরাচর উদাহরণ।
খুশকির লক্ষণের মধ্যে আছে শুষ্ক মাথার ত্বক, ত্বক ঝরে পড়া। ত্বক লাল ও চিটচিটে হয়ে যাওয়া, অস্বস্তিকর অবস্থাও খুশকির লক্ষণ।

তথ্যসূত্র
---------

1. 1 2 3 4 5 6 7 8 9 10 11 12 13  টাকার, ডি; মাসুদ, এস (জানুয়ারি ২০১৯)। "Seborrheic Dermatitis"। পিএমআইডি 31869171।
2. 1 2 3 4 5  "খুশকি - বাংলা অভিধান"। *edulingo.com*। ২২ এপ্রিল ২০২০। সংগ্রহের তারিখ ২২ এপ্রিল ২০২০।
3. 1 2  "Patient education: Seborrheic dermatitis (including dandruff and cradle cap) (Beyond the Basics)"। *www.uptodate.com*। সংগ্রহের তারিখ ১ জানুয়ারি ২০২০।
4. ↑  গ্রিমাল্ট, আর. (ডিসেম্বর ২০০৭)। "A Practical Guide to Scalp Disorders"। *Journal of Investigative Dermatology Symposium Proceedings*। **১২** (২): ১০–১৪। ডিওআই:10.1038/sj.jidsymp.5650048। পিএমআইডি 18004290।
5. 1 2  রঙ্গনাথন, এস; মুখোপাধ্যায়, টি (২০১০)। "Dandruff: the most commercially exploited skin disease."। *Indian Journal of Dermatology*। **৫৫** (২): ১৩০–৪। ডিওআই:10.4103/0019-5154.62734। পিএমআইডি 20606879। পিএমসি 2887514 অবাধে প্রবেশযোগ্য।
6. ↑  "Dandruff: How to treat"। *American Academy of Dermatology*। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৭।
7. ↑  টারকিংটন, ক্যারল; ডোভার, জেফ্রি এস. (২০০৭)। *The Encyclopedia of Skin and Skin Disorders* (তৃতীয় সংস্করণ)। ফ্যাক্টস অন ফাইল ইনকর্পোরেটেড। পৃষ্ঠা ১০০। আইএসবিএন 978-0-8160-6403-8। ১৯ মে ২০১৬ তারিখে মূল থেকে আর্কাইভ করা।
8. ↑  "খুশকির ঘরোয়া সমাধান"। *prothomalo.com*। প্রথম আলো। ২৫ জানুয়ারি ২০১৫। সংগ্রহের তারিখ ২২ এপ্রিল ২০২০।
9. ↑  "What Is Dandruff? Learn All About Dandruff"। *মেডিকেল নিউজ টুডে*। ১০ আগস্ট ২০১৫ তারিখে মূল থেকে আর্কাইভ করা।

"https://dainikchorcha.com/simple-home-remedies-for-dandruff/"।[*স্থায়ীভাবে অকার্যকর সংযোগ*] https://dainikchorcha.com/।[*স্থায়ীভাবে অকার্যকর সংযোগ*] দৈনিক চর্চা। সংগ্রহের তারিখ 6 ফেব্রুয়ারি ২০২1।

বহিঃসংযোগ
---------